钦定古今图书集成/理学汇编/学行典/第193卷 > 程仕简
## 钦定古今图书集成/理学汇编/学行典/第193卷 > 程仕简

按《饶州府志》：“程仕简，名阅，以字行，乐平人。洪武中，举
明经。以父彦初教授平阳，乞便养，得训导平阳，绛州
学。洪武甲戌，彦初以表文触讳，致犯大辟。仕简连章
引咎乞代，不许，更乞同死。上意其希宠自全，俾同出
市。赦下而父子已俱绝矣。死之先日，自分不可生，作
书及歌寄母，甚了达。万历乙酉，知县锺化民建祠祀”
之。